Diari Oficial de la Generalitat Valenciana


Sumari del DOGV 9578, del 19-04-2023 (2023/4116)

RESOLUCIÓ de 5 d'abril de 2023, de la consellera d'Educació, Cultura i Esport, de concessió d'una subvenció a la Federació Valenciana de Municipis i Províncies (FVMP) per al foment del multilingüisme en l'àmbit social, per a l'any 2023.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9578

Data del DOGV
:   19-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4116


Data del document
:   05-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 5 d'abril de 2023, de la consellera d'Educació, Cultura i Esport, de concessió d'una subvenció a la Federació Valenciana de Municipis i Províncies (FVMP) per al foment del multilingüisme en l'àmbit social, per a l'any 2023. [2023/4116]  
La Conselleria d'Educació, Cultura i Esport de la Generalitat Valenciana té assignades les competències en matèria d'educació, formació professional reglada, cultura i promoció cultural, política lingüística i esport, segons el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions (DOGV 8572, 17.06.2019). L'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport (DOGV 11.05.2021), estableix que és una funció de la Direcció General de Política Lingüística i Gestió del Multilingüisme fomentar i promoure l'ús del valencià en l'àmbit social amb caràcter general i sectorial, coordinar les activitats relacionades amb la normalització lingüística realitzades en col·laboració amb altres institucions i administracions, i la gestió de la concessió d'ajudes i subvencions per a la promoció de l'ús del valencià.  
  
El Pla estratègic de subvencions 2020-2023 de la Conselleria d'Educació, Cultura i Esport, publicat per la Resolució de 23 de març de 2020, del conseller d'Educació, Cultura i Esport (DOGV 07.04.2020), estableix com a part dels objectius estratègics de la Direcció General de Política Lingüística i Gestió del Multilingüisme la participació directa d'entitats socials en la promoció del multilingüisme, en l'objectiu estratègic 3, «Foment del multilingüisme en l'àmbit social».  
La línia J28828077, «Foment del multilingüisme en l'àmbit social», del programa pressupostari 422.50, «Promoció del valencià i gestió del multilingüisme», del pressupost de la Generalitat per a 2023, preveu la subvenció que es regula amb aquesta resolució, per a la promoció del valencià en l'àmbit d'actuació dels beneficiaris previstos.  
  
El punt 1 de l'article 7 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19 (DOGV 15.04.2021), modifica el subapartat A) de l'apartat 1 de l'article 168 de la Llei 1/2015. Aquest text estableix que la concessió de les subvencions previstes nominativament en la llei de pressupostos de la Generalitat s'ha de formalitzar mitjançant una resolució de la persona titular del departament gestor del crèdit pressupostari al qual s'imputa l'ajuda o mitjançant conveni. També estableix que aquesta resolució de concessió ha de tindre el caràcter de bases reguladores de la subvenció i ha de contindre un conjunt d'aspectes que es desenvolupen en aquesta resolució.  
Per tant, i de conformitat amb la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
Primer. Objecte, quantia i crèdit a què s'imputa la subvenció  
D'acord amb el que estableix la Llei 9/2022, de 30 de desembre, de pressupostos de la Generalitat per a l'exercici 2023, concedir una subvenció a la Federació Valenciana de Municipis i Províncies (d'ara endavant FVMP) de 40.000 euros per a portar a terme accions afavoridores de l'ús del valencià dins del seu àmbit d'actuació des de l'1 de gener de 2023 fins a l'1 de desembre de 2023.- La subvenció es concedeix per concessió directa segons el punt 1.A) de l'article 168 de la Llei 1/2015, modificat pel Decret llei 6/2021, del Consell.  
  
Està prevista en la línia J95966965, «Foment del multilingüisme en l'àmbit social», de l'aplicació pressupostària 61.25.50.297.53.3 del pressupost per a 2023.  
Aquesta aportació contribueix a l'interès d'ambdues entitats de desenvolupar programes d'activitats per a la promoció de l'ús del valencià, i es destina a cobrir els costos de les accions subvencionables indicades en el resolc tercer.  
Segon. Finalitats  
L'FVMP col·labora amb la Generalitat Valenciana en accions afavoridores de l'ús del valencià dins del seu àmbit d'actuació.  
  
Tercer. Aplicació  
L'FVMP ha de realitzar les accions de foment de l'ús del valencià següents durant l'any 2023, les quals es consideren accions subvencionables:  
a) Mantindre en funcionament l'Oficina de Promoció de l'Ús del Valencià, que és l'encarregada de dur endavant les accions organitzatives i tècniques i de planificació del programa d'ús del valencià en l'FVMP.  
A càrrec de l'Oficina ha d'estar una persona tècnica de promoció lingüística, com a persona encarregada de dur endavant les accions del programa d'ús del valencià de l'FVMP.  
b) Promocionar l'ús del valencià en els diferents àmbits i actuacions de l'FVMP.  
Entre les accions que ha de dur a terme l'FVMP de promoció de l'ús del valencià, està la de donar suport a la traducció i correcció de textos de les publicacions, correspondència, webs, circulars informatives, informes jurídics i econòmics, documentació dels òrgans de l'FVMP, convocatòries, nomenaments, discursos, mocions, notes de premsa, fullets informatius, etc.  
A més a més, també ha d'informar i assessorar el personal de l'FVMP i les entitats locals d'aspectes relacionats amb la promoció de l'ús del valencià i amb la creació d'oficines de promoció del valencià.  
  
Dins dels Premis al Bon Govern, que concedeix anualment l'FVMP, ha de convocar un guardó adreçat a les bones pràctiques municipals a iniciatives de l'àmbit de la cultura i la normalització lingüística.  
c) Difondre les ajudes a l'ús del valencià entre els ajuntaments i les mancomunitats de municipis.  
Arran de l'experiència de la posada en marxa de l'ordre de bases reguladora de les subvencions per al foment del valencià en l'àmbit municipal, i una vegada publicada la convocatòria per a 2023, s'ha de remetre a tots els ajuntaments, les mancomunitats i les entitats locals menors una carta amb l'enllaç a la publicació de la resolució de la convocatòria i una circular informativa amb un extracte d'aquesta. Així mateix ha d'oferir informació i assessorament sobre aquestes ajudes a les entitats locals. L'FVMP participa amb una persona representat en la comissió tècnica encarregada de l'estudi de les sol·licituds.  
d) Organitzar cursos de valencià per al personal de l'FVMP en la modalitat presencial o en línia.  
L'FVMP ha de convocar cursos de valencià per al seu personal amb l'objectiu de preparar-lo per als exàmens de la Junta Qualificadora de Coneixements de Valencià (JQCV), i també de reciclatge o formació contínua per a les persones que ja tenen els certificats. Cal formar un grup per al nivell B1-B2 i un altre grup per al nivell C1-C2. El temari de cada curs és el que ha publicat la Junta Qualificadora de Coneixements de Valencià (JQCV) per a cada nivell. Els cursos han de tindre una duració mínima de 60 hores.  
e) Portar a terme accions formatives per a personal tècnic lingüístic de les entitats locals en línia.  
S'ha d'avançar en el pla de formació contínua a fi d'actualitzar els coneixements i/o ensenyar noves eines als empleats públics amb cursos d'idiomes/llengües, especialment els de valencià.  
f) Emprendre campanyes de promoció social del valencià.  
L'FVMP ha de fer la campanya «Bon profit!» de 2023, que té com a objectiu principal l'ús del valencià a través d'una activitat quotidiana com és cuinar, al mateix temps que es promociona la gastronomia valenciana i els productes de proximitat. També s'ha de convidar a compartir les experiències a través de les xarxes socials.  
La campanya «Bon Profit!», que va tindre la primera edició l'any 2021, s'ha de compondre de dos recursos complementaris. Per una banda, els recursos virtuals: audiovisuals i xarxes socials, amb tres vídeos que mostren l'elaboració de tres receptes i l'ús de les xarxes socials. Per altra banda, els recursos materials: tres receptes impreses, una cullera de fusta amb el logotip de la campanya i tres ingredients de productors valencians.  
La Xarxa Pública de Serveis Lingüístics Valencians ha de col·laborar a difondre la campanya. Els ajuntaments rebran les bosses amb els tres ingredients, les receptes i la cullera de fusta i les han de distribuir entre població interessada a participar-hi.  
g) Col·laborar amb la Direcció General de Política Lingüística i Gestió del Multilingüisme en aquelles activitats en què aquesta necessite suport tècnic mitjançant el personal tècnic lingüístic de l'FVMP.  
El personal tècnic lingüístic de l'FVMP ha d'estar a la disposició de qualsevol iniciativa que propose la Direcció General de Política Lingüística i Gestió del Multilingüisme, com així ha sigut fins ara i especialment pel que respecta a la convocatòria de subvencions del foment del valencià en l'àmbit municipal.  
  
Quart. Obligacions de la Federació Valenciana de Municipis i Províncies  
a) Fer l'activitat que fonamenta la subvenció i justificar-la adequadament, tal com s'indica en aquesta resolució.  
b) Justificar adequadament la subvenció, és a dir, presentar la documentació justificativa segons indica l'article 13.7 de la Llei 38/2003, de 17 de novembre, general de subvencions, publicada en el BOE núm. 276, de 18 de novembre (d'ara endavant LGS).  
c) Comunicar a la Conselleria altres ajudes i subvencions obtingudes d'altres organismes, així com la resta de recursos o ingressos per a la mateixa finalitat. La comunicació s'ha d'efectuar quan es sàpiguen les aportacions i, en tots els casos, abans de la justificació de l'aplicació que s'ha donat als fons percebuts. Si no rep cap altra subvenció, ha de presentar una declaració responsable que ho acredite.  
  
d) Sotmetre's a les actuacions de comprovació i de control financer que corresponen a la Intervenció General de la Generalitat, a la qual ha d'aportar la documentació que se li requerisca. La mateixa obligació regeix per als tercers relacionats amb la realització de l'activitat.  
e) Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial, amb la finalitat de garantir l'exercici adequat de les facultats de comprovació i de control.  
f) Conservar els documents justificatius de l'aplicació dels fons rebuts, en la mesura que poden ser objecte de les actuacions de control i de comprovació.  
g) Acreditar, abans de la proposta de pagament de la subvenció, que està al corrent de les obligacions tributàries i de la Seguretat Social, tal com indiquen els articles 14.1.e i 34.5 de l'LGS i l'Ordre de 30 de maig de 1996, de la Conselleria d'Economia i Hisenda.  
h) Reintegrar els fons percebuts en els supòsits indicats en l'article 37 de l'LGS i en aquesta resolució.  
i) Com a entitat beneficiària d'una subvenció, en compliment de l'article 3 de la Llei 19/2013, de 9 de desembre, de transparència, accés a la informació pública i bon govern, i de la lletra b) de l'article 4 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el cas de percebre durant el període d'un any ajudes o subvencions públiques en una quantia superior a 50.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que suposen com a mínim la quantitat de 5.000 euros, ha de complir les obligacions de publicitat activa recollides en el capítol II del títol I de la Llei 19/2013, de 9 de desembre.  
Cal fer constar que les activitats es realitzen amb el finançament d'aquesta resolució i la col·laboració d'aquesta conselleria amb el text: «Amb la col·laboració de la Conselleria d'Educació, Cultura i Esport de la Generalitat Valenciana».  
j) Adequar-se a la normativa lingüística oficial de l'Acadèmia Valenciana de la Llengua d'acord amb el que disposa l'article 5 de la Llei 7/1998, de 16 de setembre, de la Generalitat Valenciana, de creació de l'Acadèmia Valenciana de la Llengua.  
k) Ajustar-se, en les actuacions de promoció de l'ús del valencià, a les directrius de la Conselleria d'Educació, Cultura i Esport, la qual pot supervisar-les en qualsevol moment.  
l) L'entitat beneficiària té les obligacions que disposa l'article 14 de l'LGS.  
L'incompliment de les obligacions anteriors és causa de l'exigència de les responsabilitats o sancions corresponents, segons la legislació vigent, i si escau, s'han d'aplicar les mesures previstes en l'apartat h d'aquest resolc.  
  
Cinqué. Normativa aplicable i requisits  
Aquesta subvenció es regeix per la normativa vigent en matèria de subvencions lliurades a càrrec dels fons públics: la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003.  
Consta en la Direcció General de Política Lingüística i Gestió del Multilingüisme la declaració responsable de l'FVMP, en què indica que compleix els requisits per a obtindre la condició de beneficiari que estableix l'article 13 de l'LGS.  
L'entitat beneficiària ha de manifestar, en el termini de 15 dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió i les bases reguladores de la subvenció. La Direcció General de Política Lingüística ha d'instrumentar el procediment per a rebre aquesta manifestació de conformitat i, si escau, requerir l'entitat beneficiària perquè l'esmene, atenent el que estableix l'article 68 de la Llei 39/2015, d'1 d'octubre, del procediment administratiu comú.  
  
Sisé. Concurrència de subvencions  
En aplicació dels articles 19.3 i 19.4 de l'LGS, tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions, ajudes, ingressos o recursos, pot donar lloc a la modificació de la resolució de la concessió.  
  
Aquesta subvenció és compatible amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.  
En cas que algun document o factura presentada per a la justificació de la subvenció s'aplique també a la justificació d'alguna altra subvenció, s'ha d'indicar amb una declaració responsable. En cas que no es presente aquesta declaració responsable, s'entén que tots els documents o factures presentades a la justificació s'apliquen únicament a la justificació de la subvenció concedida.  
L'import de les subvencions en cap cas pot ser de tal quantitat que, aïlladament o en concurrència amb subvencions o ajudes d'altres administracions públiques, d'altres ens públics o privats o d'altres ingressos, supere el cost de l'activitat que ha de realitzar el beneficiari.  
  
No és aplicable a aquesta subvenció l'article 107, apartat 1, del Tractat de funcionament de la Unió Europea (d'ara endavant TFUE), atés que la subvenció va dirigida a una entitat que realitza activitats de foment de l'ús del valencià, com a conservació del patrimoni cultural europeu, i que per la seua incidència d'àmbit eminentment local i per l'escàs import de l'ajuda, no hi ha un falsejament de la competència que afecte els intercanvis comercials entre estats membres, de conformitat amb l'apartat 3.d de l'article 107 del TFUE.  
  
  
Seté. Causes de reintegrament  
1. En aplicació de l'article 37 de l'LGS, és procedent el reintegrament en els casos següents:  
a) Obtenció de la subvenció per haver falsejat les condicions ací requerides o per haver-ne amagat alguna que l'hauria impedit.  
b) Incompliment total o parcial de l'objectiu o de l'activitat, o la no adopció del comportament que fonamenta la concessió de la subvenció.  
  
c) Incompliment de l'obligació de justificació, o justificació insuficient, en els termes establits en l'article 30 de l'LGS i en les normes indicades en aquesta resolució.  
d) Incompliment de l'obligació de donar difusió a la col·laboració de la Conselleria.  
e) Resistència, excusa, obstrucció o negativa a les actuacions de comprovació i control financer previstes en la legislació vigent, així com incompliment de les obligacions comptables, registrals o de conservació de documents quan se'n derive la impossibilitat de verificar la utilització que es fa dels fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.  
  
f) Incompliment de l'obligació de realitzar l'activitat subvencionada.  
g) Incompliment de les obligacions del beneficiari, distintes de les anteriors, quan se'n derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
h) L'adopció, en virtut del que estableixen els articles de 87 a 89 del Tractat de la Unió Europea, d'una decisió de la qual es derive una necessitat de reintegrament.  
2. En el cas que no es justifique la totalitat de la quantitat concedida en concepte subvenció, correspon el reintegrament de la part proporcional no justificada.  
  
Huité. Subcontractació  
L'entitat beneficiària pot subcontractar, per l'import total o parcial de la subvenció, el 100 % de la realització de l'activitat subvencionada, segons el que indica l'article 29.2 de l'LGS.  
  
Nové. Justificació  
9.1. El termini de presentació de la documentació justificativa acaba l'1 de desembre de 2023. Si la documentació no es presenta dins del termini, s'entén que es renuncia a l'ajuda i que la subvenció queda sense efecte, sense perjudici de les sancions que hi puguen correspondre d'acord amb el que estableixen els articles 52 i següents de l'LGS.  
  
Per a la justificació de les despeses subvencionables s'ha de seguir el que disposen els articles 30 i 31 de l'LGS.  
9.2 Per a justificar adequadament la subvenció, s'ha de presentar un compte justificatiu, que ha de constar de la documentació següent:  
a) Memòria de l'activitat en què consten les dades referents a les activitats i accions afavoridores de l'ús del valencià realitzades dins del seu àmbit d'actuació i es justificarà el caràcter no contractual d'aquestes.  
Com annex a la memòria de l'activitat cal aportar la documentació de justificació de l'efectiu funcionament de l'Oficina de Promoció de l'Ús del Valencià, com ara nòmines del personal, publicacions pròpies, accions desenvolupades per a difondre l'ús del valencià en l'FVMP, acta dels Premis al Bon Govern on conste el guardó a les bones pràctiques municipals a iniciatives en l'àmbit de la cultura i la normalització lingüística, llistat d'adreces electròniques de la difusió de la resolució de subvencions d'ús del valencià entre els ajuntaments i mancomunitats, llistat de personal de l'FVMP assistent als cursos de valencià, acreditació de les accions formatives per al personal tècnic lingüístic i material de difusió de la campanya «Bon profit 2023!», a més de qualsevol altre material que permeta acreditar la realització material de l'activitat.  
  
b) La relació de les despeses i la fotocòpia compulsada de les factures, o documents de valor probatori equivalent, corresponents a les despeses realitzades i pagades amb anterioritat a la finalització del termini del període de justificació, l'import de les quals ha de ser igual o superior al pressupost total de les activitats previstes.  
c) Si escau, una relació detallada d'altres ingressos o subvencions que hagen finançat l'activitat subvencionada que n'indique l'import i la procedència, i també l'aplicació que s'ha donat a cada quantitat aportada.  
d) Si és el cas, la carta de pagament de reintegrament en el cas de romanents no aplicats, així com dels interessos que se n'hagen derivat.  
  
Pel que fa als documents acreditatius dels pagaments a les persones creditores, com a justificants de pagament s'admeten resguards de transferència (si engloba diverses factures, s'ha d'aportar relació detallada d'aquestes), així com xecs i pagarés, en els termes següents:  
  
1) Si la forma de pagament és una transferència bancària, aquesta s'ha de justificar mitjançant el resguard de l'ordre de càrrec i ha de figurar en el concepte de la transferència el número de factura o, en defecte d'això, el concepte abonat.  
2) Si la forma de pagament és el xec o pagaré, el document justificatiu ha de ser un rebut, signat i estampillat per la persona o entitat proveïdora, on ha d'especificar-se la factura o documentació justificativa de la despesa a què correspon el pagament i la seua data, el número i la data del xec o, si escau, la del venciment del pagaré, i ha d'aparéixer, sota la signatura, el nom i el número del NIF de la persona que signa.  
  
A la forma de pagament contemplada en els dos punts anteriors, s'ha d'adjuntar una còpia de l'extracte bancari del càrrec en el compte corresponent a l'operació justificada.  
Així mateix, l'entitat beneficiària ha d'acreditar, per mitjà de certificació expedida per l'òrgan competent, davant l'òrgan gestor de la subvenció regulada en aquesta resolució, els punts següents:  
a) Que els fons han sigut destinats a realitzar l'activitat per a la qual van ser concedits.  
b) Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
L'FVMP ha d'utilitzar exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana.  
  
Desé. Forma de pagament  
La subvenció es concedeix per mitjà d'aquesta resolució de forma directa, sense concurrència competitiva, d'acord amb l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En el cas que es justifiquen despeses per un import que no siga igual o superior a la subvenció concedida, es minora la subvenció proporcionalment a les despeses efectivament justificades.  
El pagament s'ha d'efectuar, per mitjà de transferència en el compte bancari que l'entitat beneficiària haja determinat, una vegada rebuda la justificació i acreditat que l'entitat està al corrent de pagament de les seues obligacions tributàries i davant la Seguretat Social.  
En el cas que el compte bancari de l'entitat no estiga donat d'alta en la Generalitat, o s'hagen de modificar les dades, l'entitat ha de donar d'alta les seues dades a través del sistema PROPER en compliment de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:   
  
https://www.gva.es/ES/inicio/procedimientos'id\_proc=22537.  
  
Onzé. Mètode general de control  
La Direcció General de Política Lingüística i Gestió del Multilingüisme ha d'exercir el control administratiu a través de la revisió de la documentació justificativa presentada a fi de confirmar l'execució correcta de l'actuació subvencionada.  
I també ha de realitzar el control material amb l'avaluació de la memòria de nivell d'execució a què es fa referència en l'apartat segon del punt nové de la present resolució i, a més, amb les inspeccions que es consideren necessàries en la seu de l'entitat beneficiària, que, ateses les disponibilitats tecnològiques d'aquesta, es pot substituir per altres procediments com ara vídeos, fotografies geoetiquetades o datades i altres mitjans de prova en format electrònic que garantisquen l'adequada realització de l'activitat subvencionada.  
  
Tot això, d'acord amb el que s'estableix en els articles 165.1.j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Dotzé. Compatibilitat amb la Unió Europea  
D'acord amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, aquesta resolució no requereix la notificació a la Comissió Europea perquè no s'hi aplica l'article 107, apartat 1, del Tractat de funcionament de la Unió Europea, atés que la subvenció va dirigida a una entitat que fa activitats de foment de l'ús del valencià, com a conservació del patrimoni cultural europeu, i que, per la seua incidència i per l'escàs import de l'ajuda, no hi ha cap falsejament de la competència que afecte els intercanvis comercials entre estats membres.  
  
  
Tretzé. Protecció de dades personals  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. Campanar, 32. 46311 València. Adreça electrònica:   
hzlptwjfuxhwdrzqouwltnla@yma.uy.  
b) Delegació de Protecció de Dades de la Generalitat. Passeig de l'Albereda, 16. 46607 València. Adreça electrònica: gga@gbm.uk.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c) i e) de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o la persona que la represente legalment, aporte dades de caràcter personal de terceres persones en el procediment administratiu, especialment en la fase de justificació de la subvenció, té l'obligació d'informar-les en els termes que estableix aquesta clàusula.  
f) Persones destinatàries de les dades: no està prevista la comunicació de dades de caràcter personal.  
g) Les dades no són objecte de transferències internacionals.  
h) El responsable pot efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la Conselleria comporta les conseqüències previstes per l'ordenament jurídic.  
  
j) Termini de conservació de dades: les dades personals s'han de conservar durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i han de ser suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, la rectificació i la supressió de les seues dades de caràcter personal, així com la limitació o l'oposició, tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970.  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, està la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat «Ajudes, beques i subvencions», accessible en:   
www.ceice.gva.es/registre-de-tractament-de-dades.  
  
Catorzé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquesta resolució, que posa fi a la via administrativa, pot ser objecte de recurs, potestativament, en reposició, o bé es pot plantejar directament un recurs contenciós administratiu en els terminis corresponents i davant els òrgans que s'indiquen a continuació:  
  
a) El recurs potestatiu de reposició s'ha d'interposar davant de la consellera d'Educació, Cultura i Esport en el termini d'un mes comptador des de l'endemà de la publicació d'aquesta resolució.  
b) El recurs contenciós administratiu ha de ser interposat davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta resolució. Si s'ha interposat el recurs de reposició, no s'hi pot interposar aquest recurs fins que no s'haja resolt expressament o se n'haja produït la desestimació presumpta del recurs de reposició.  
  
Quinzé. Efectes  
Aquesta resolució tindrà efecte des de l'endemà de la publicació en el Diari Oficial de la Generalitat Valenciana.  
  
València, 5 d'abril de 2023.- El secretari autonòmic d'Educació i Formació Professional (p. d. Resolució de 13.04.2022; DOGV núm. 9328, de 29.04.2022): Miguel Soler Gracia.